2016. gada 16. augustā Noteikumi Nr. 540

Rīgā (prot. Nr. 40  12. §)

**Grozījumi Ministru kabineta 2003. gada 16. septembra noteikumos Nr. 518 "Spiedieniekārtu kompleksu tehniskās uzraudzības kārtība"**

Izdoti saskaņā ar likuma

"Par bīstamo iekārtu tehnisko uzraudzību"

3. panta otro daļu

Izdarīt Ministru kabineta 2003. gada 16. septembra noteikumos Nr. 518 "Spiedieniekārtu kompleksu tehniskās uzraudzības kārtība" (Latvijas Vēstnesis, 2003, 129. nr.; 2005, 68. nr.; 2007, 99. nr.; 2008, 150. nr.; 2010, 12. nr.; 2011, 193. nr.) šādus grozījumus:

1. Aizstāt 2.9. apakšpunktā vārdu "baloniņiem" ar vārdu "flakoniem".

2. Aizstāt 4. un 5. punktā vārdus "sabiedrība ar ierobežotu atbildību "Standartizācijas, akreditācijas un metroloģijas centrs"" (attiecīgā locījumā) ar vārdiem "nacionālā standartizācijas institūcija" (attiecīgajā locījumā).

3. Izteikt 5.1 punkta ievaddaļu un 5.11. apakšpunktu šādā redakcijā:

"5.1 Spiedieniekārtu kompleksu tehniskās pārbaudes saskaņā ar šo noteikumu 4. nodaļu ir tiesīga veikt inspicēšanas institūcija, ja tā:

5.11. akreditēta nacionālajā akreditācijas institūcijā atbilstoši normatīvajiem aktiem par atbilstības novērtēšanas institūciju novērtēšanu, akreditāciju un uzraudzību vai citā Eiropas Savienības dalībvalsts akreditācijas institūcijā;".

4. Aizstāt 5.2 punktā vārdus "Sabiedrības ar ierobežotu atbildību "Standartizācijas, akreditācijas un metroloģijas centrs" Latvijas Nacionālais akreditācijas birojs, kas novērtējis" ar vārdiem "Nacionālā akreditācijas institūcija, kas novērtējusi".

5. Izteikt 16.14. apakšpunktu šādā redakcijā:

"16.14. nedarbojas neviens no temperatūras mērītājiem un neviens no šķidruma līmeņrāžiem vai tie neatbilst šo noteikumu 3.2. apakšnodaļas prasībām;".

6. Izteikt 33.3. apakšpunktu šādā redakcijā:

"33.3. ja tie ir ar liesmu vai citādi karsējama spiedieniekārtu kompleksa temperatūras mērītāji, uzstāda šķidruma ieejā un izejā starp kompleksu un noslēgšanas ierīcēm;".

7. Papildināt noteikumus ar 48.1 punktu šādā redakcijā:

"48.1 Spiedieniekārtu kompleksiem, kuriem saskaņā ar konstruktīvo izpildījumu un ražotāja instrukcijā norādītajiem lietošanas apstākļiem nav iespējams veikt šo noteikumu 46.2. un 46.3. apakšpunktā minētās kārtējās tehniskās pārbaudes vai to veikšana nav lietderīga, tehniskās pārbaudes saturu un periodiskumu nosaka, ņemot vērā ražotāja instrukcijā sniegtos norādījumus, un inspicēšanas institūcija par to izdara attiecīgu ierakstu spiedieniekārtu kompleksa pasē."

Ministru prezidents Māris Kučinskis

Ministru prezidenta biedrs,

ekonomikas ministrs Arvils Ašeradens